A BIZOTTSÁG 1278/2004/EK RENDELETE
(2004. július 12.)
a belga zászló alatt hajózó halászati egységek foltostőkehal-halászatáról szóló határozattal kapcsolatban
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrzési rendszerének létrehozásáról szóló, 1993. október 12-i 2847/93/EGK tanácsi határozatra (1) és különösen annak 21. cikke (3) bekezdésére,
mivel:
(1)
A 2003. december 19-i 2287/2003/EK tanácsi rendelet (2) a 2004. évi halászati lehetőségekről és az ezzel összefüggő feltételek megteremtéséről egyes halászati állományok és halászati állománycsoportok tekintetében, melyek a közösségi vizeken érvényesek, és amelyek - a közösségi halászati egységek esetében - a kifogási korlátozások alá eső vizeken vannak érvényben, előirányozza a 2004. évi tőkehalkvótákat.
(2)
A kvóta alá eső állomány kifogási mennyiségeinek korlátozásával kapcsolatos rendelkezések tiszteletben tartását biztosítandó, szükséges, hogy a Bizottság rögzítse azt az időpontot, amikor úgy tekinthető, hogy a tagállami zászló alatt hajózó halászati egységek által teljesített kifogási mennyiség kimerítette a hozzájuk rendelt kvótát.
(3)
A Bizottsággal közölt információk szerint, a belga zászló alatt hajózó vagy Belgiumban bejegyzett halászati egységek által a CIEM VII, VIII és IX, CECAF 34.1.1 zónában (EK-vizek) kifogott foltostőkehal-mennyiség elérte a 2004. évre meghatározott kvótát. Belgium 2004. május 15-tel kezdődően megtiltotta a foltostőkehal-állományok halászatát. Ennélfogva indokolt ennek a dátumnak az újramegállapítása,
ELFOGADTA EZT A HATÁROZATOT:
1. cikk
A belga zászló alatt hajózó vagy Belgiumban bejegyzett halászati egységek által a CIEM VII, VIII és IX, CECAF 34.1.1 zónában (EK-vizek) kifogott foltostőkehal-mennyiség vélhetően elérte a 2004. évre meghatározott kvótát.
A CIEM VII, VIII és IX, CECAF 34.1.1 zóna vizein (EK-vizek) a foltostőkehal-halászat, valamint a kifogott állományok fedélzeten tárolása, átrakása és kirakodása a belga zászló alatt hajózó vagy Belgiumban bejegyzett halászati egységek számára - a rendelet alkalmazásának időpontjától kezdve - tilos.
2. cikk
Ez a rendelet az Európai Unió Hivatalos Lapjában való kihirdetésének napját követő napon lép hatályba.
2004. május 15-től alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 12-én.